
งานวิจัยในชั้นเรียน
การพัฒนาการเรียนรู้วิชาวิทยาศาสตร์ของนักเรียน
ชั้นประถมศึกษาปีที่ 5/1  โรงเรียนเทศบาลตำบลโนนแดง
โดยใช้สื่อการเรียนการสอน  ชุด  ความดันของของเหลว

นางสาวประเทือง  เพ็ชรพล
ครู  คศ.๑

กลุ่มสาระการเรียนรู้วิทยาศาสตร์  ช่วงชั้นที่ 2

ระดับชั้นประถมศึกษาปีที่ 5 
โรงเรียนเทศบาลตำบลโนนแดง  
อำเภอโนนแดง  จังหวัดนครราชสีมา
รายงานการวิจัยในชั้นเรียน
เรื่อง  
การพัฒนาการเรียนรู้วิชาวิทยาศาสตร์ของนักเรียนชั้นประถมศึกษาปีที่ 5/1                 โรงเรียนเทศบาลตำบลโนนแดง โดยใช้สื่อการเรียนการสอน  ชุด  ความดันของของเหลว
ผู้วิจัย
นางสาวประเทือง  เพ็ชรพล  ครู คศ.1   โรงเรียนเทศบาลตำบลโนนแดง   
ปีที่ทำการวิจัย  :  2555
ความสำคัญและที่มาของปัญหา

วิทยาศาสตร์เป็นกลุ่มสาระการเรียนรู้หลักในโครงสร้างหลักสูตรการศึกษาขั้นพื้นฐาน พุทธศักราช 2551 หลักสูตรและการจัดการเรียนการสอน ตลอดจนการวัดและประเมินผลการเรียนรู้มีความสำคัญอย่างยิ่งในการวางรากฐานการเรียนรู้วิทยาศาสตร์ของผู้เรียนแต่ละระดับชั้นให้ต่อเนื่องเชื่อมโยงตั้งแต่ชั้นประถมศึกษาปีที่ 1 ถึงมัธยมศึกษาปีที่ 6 กระบวนการจัดการเรียนรู้วิทยาศาสตร์จำเป็นต้องจัดลำดับความยากง่ายของเนื้อหาสาระแต่ละระดับชั้นเริ่มตั้งแต่การเชื่อมโยงความรู้กับกระบวนการการจัดกิจกรรมเรียนรู้ที่ให้ผู้เรียนพัฒนาความคิดทั้งความคิดเป็นเหตุเป็นผล คิดสร้างสรรค์   คิดวิเคราะห์ วิจารณ์มีทักษะสำคัญในการค้นคว้าและองค์ประกอบความรู้ด้วยกระบวนการสืบเสาะหาความรู้ สามารถแก้ปัญหาอย่างเป็นระบบ สามารถตัดสินใจโดยใช้ข้อมูลหลากหลายและประจักษ์พยานที่ตรวจสอบได้ รวมถึงมีทักษะในการใช้เทคโนโลยีในการสืบค้นข้อมูลและการจัดการ

ผู้วิจัยเป็นครูผู้สอนกลุ่มสาระการเรียนรู้วิทยาศาสตร์ในระดับชั้นประถมศึกษาปีที่ 5/1 พบว่าหน่วยการเรียนรู้บางหน่วยนักเรียนเรียนไม่เข้าใจ ทำให้ไม่สามารถทำแบบทดสอบผ่านเกณฑ์ ผู้วิจัยได้พิจารณา ทำให้ทราบว่านักเรียนชั้นประถมศึกษาปีที่ 5/1  โรงเรียนเทศบาลตำบลโนนแดง ทำคะแนนเพื่อทดสอบผลสัมฤทธิ์ในหน่วยการเรียนรู้ที่   เรื่อง แรงดันของของเหลว   ด้วยเหตุผลดังกล่าว ผู้วิจัยจึงมีแนวคิดที่จะสร้างสื่อการเรียนรู้ ที่มีสามารถทำให้ผู้เรียนได้มีโอกาสฝึกฝนทั้งในห้องเรียนและนอกห้องเรียน นั่นคือการสร้างสื่อแรงดันของของเหลว 

การเลือกสร้างสื่อการเรียนการสอน เป็นนวัตกรรมเพราะสื่อการเรียนการสอนจะช่วยให้เด็กนักเรียนได้สัมผัสกับเหตุการณ์จริง  ทำให้ผู้เรียนได้รับความรู้จากประสบการณ์ตรง จึงทำให้เกิดความรู้ความเข้าใจในบทเรียนได้ดีขึ้น ตลอดจนช่วยเพิ่มพูนความรู้และทักษะในการแก้ปัญหา ตลอดจนคิดสร้างสรรค์ได้อย่างมีเหตุผล บทเรียนสำเร็จรูปสามารถช่วยให้ผู้เรียนสามารถเกิดผลสัมฤทธิ์ทางการเรียนตามเป้าหมายที่กำหนดไว้ และเพื่อให้ทราบว่าสื่อการเรียนการสอนที่ผู้วิจัยสร้างขึ้น มีประสิทธิภาพที่จะช่วยพัฒนาการเรียนรู้ในเนื้อหาเรื่อง ความดันของของของเหลวได้จริง หรือไม่ ผู้วิจัยจึงทำการวิจัยในชั้นเรียนควบคู่ไปด้วย
แนวความคิดและทฤษฎีที่ใช้ในการวิจัย

ในการวิจัยครั้งนี้ได้ศึกษาเอกสารที่เกี่ยวข้องกับบทเรียนสำเร็จรูป ดังมีสาระสำคัญที่สามารถสรุปได้ดังนี้
เอกสารที่เกี่ยวข้องกับบทเรียนสำเร็จรูป
1. ความหมายของสื่อการสอน
                      สื่อการสอน หมายถึง  วัสดุ  อุปกรณ์  และวิธีการ  ซึ่งถูกนำมาใช้ในการเรียนการสอน  เพื่อเป็นตัวกลางในการนำส่งหรือถ่ายทอดความรู้  ทักษะ  และเจตคติ  จากผู้สอนหรือแหล่งความรู้ไปยังผู้เรียน  ช่วยให้การเรียนการสอนดำเนินไปอย่างสะดวกและมีประสิทธิภาพ  และทำให้ผู้เรียนเกิดการเรียนรู้ตามวัตถุประสงค์ของการเรียนการสอนที่ตั้งไว้  
2.  ประเภทของสื่อการสอน  
   โรเบิร์ต  อี.ดี.ดีฟเฟอร์  แบ่งประเภทการสอนดังนี้      
1. วัสดุที่ไม่ต้องฉาย  ได้แก่  รูปภาพ  แผนภูมิ  กราฟ  ของจริง  ของตัวอย่าง  หุ่นจำลอง  แผนที่  กระดาษสาธิต  ลูกโลก  กระดานชอล์ค  กระดานนิเทศกระดานแม่เหล็ก  กรแสดงบทบาท  นิทรรศการ  และการทดลอง  เป็นต้น  บทเรียนสำเร็จรูปควรมีจุดมุ่งหมายในการสอนที่แน่นอนเป็นขั้น ๆ ซึ่งสามารถวัดความรู้ตามความก้าวหน้าของนักเรียนว่าบรรลุจุดมุ่งหมายเชิงพฤติกรรมที่แน่ชัดและมีมโนธรรมที่ต้องการตามกำหนดหรือไม่
2. วัสดุฉายและเครื่องฉาย  ได้แก่  สไลด์  ฟิล์มสตริป  ภาพโปร่งใส  ภาพทึบ  ภาพยนตร์และเครื่องฉายต่าง ๆ เช่น  เครื่องฉายภาพยนตร์  เครื่องฉายสไลด์  และฟิล์มสตริป  เครื่องฉายกระจก  เครื่องฉายภาพข้ามศีรษะ  เครื่องฉายภาพทึบแสง  เครื่องฉายภาพจุลทรรศน์  เป็นต้น  
3. โสตวัสดุและเครื่องมือ  ได้แก่  แผ่นเสียง  เครื่องเล่นจานเสียง  เทป  เครื่องบันทึกเสียง  เครื่องขยายเสียง  และวิทยุ  เป็นต้น  
3. ประโยชน์ของสื่อการเรียนการสอน
1. ช่วยให้คุณภาพการเรียนดีขึ้น  เราะมีความจริงจังและมีความหมายชัดเจนกับผู้เรียน 
2. ช่วยให้นักเรียนเรียนได้ในปริมาณมากขึ้นในเวลาที่กำหนดไว้จำนวนหนึ่ง  
3. ช่วยให้ผู้เรียนสนใจและมีส่วนร่วมอย่างแข็งขันในกระบวนการเรียนการสอน
4. ช่วยให้ผู้เรียนจำประทับความรู้สึก  และทำอะไรเป็นเร็วขึ้นและดีขึ้น
5. ช่วยส่งเสริมการคิดและการแก้ปัญหาในกระบวนการเรียนรู้ของนักเรียน
6. ช่วยให้สามารถเรียนรู้ในสิ่งที่เรียนลำบาก  โดยการช่วยแก้ปัญหา  หรือข้อจำกัดต่าง ๆ ดังนี้
-ทำสิ่งที่ซับซ้อนให้ง่ายขึ้น  


-ทำนามธรรมให้มีรูปธรรมขึ้น


-ทำสิ่งที่เคลื่อนไหวเร็วให้ดูช้าลง


-ทำสิ่งที่ใหญ่มากให้ย่อขนาดลง


-ทำสิ่งที่เล็กมากให้ขยายขนาดขึ้น


-นำอดีตมาศึกษาได้


-นำสิ่งที่อยู่ไกลหรือลี้ลับมาศึกษาได้

7.  ช่วยให้นักเรียนเรียนสำเร็จง่ายขึ้นและสอบได้มากขึ้น

วัตถุประสงค์ของการวิจัย

เพื่อพัฒนาการเรียนรู้วิชาวิทยาศาสตร์ เรื่อง ความดันของของเหลวกับนักเรียน                       ชั้นประถมศึกษาปีที่ 5/1  โรงเรียนเทศบาลตำบลโนนแดง  ภาคเรียนที่ 1  ปีการศึกษา 2555
สมมุติฐานการวิจัย

หลังจากนำสื่อการเรียนการสอน ชุด ความดันของของเหลว  มาใช้กับนักเรียนชั้นประถมศึกษาปีที่ 5/1  โรงเรียนเทศบาลตำบลโนนแดง   ภาคเรียนที่ 1  ปีการศึกษา 2555                   แล้วนักเรียนมีผลสัมฤทธิ์ในการทดสอบหลังเรียนสูงขึ้น
วิธีการดำเนินการวิจัย

ในการดำเนินการวิจัยได้มีขั้นตอนในการดำเนินการดังนี้
1. ขั้นเตรียมการ
1.1 ศึกษาปัญหาด้านผลสัมฤทธิ์ทางการเรียน โดยการแยกเป็นหน่วยเนื้อหาที่ปรากฏในหลักสูตร
1.2 วิเคราะห์ปัญหาและสร้างทางเลือกที่จะแก้ปัญหาโดยการสร้างนวัตกรรมการเรียนคือ สื่อการเรียนการสอน
1.3 การสร้างสื่อการเรียนการสอน โดย
1.3.1  ศึกษาวิธีการสร้างสื่อการเรียนการสอน
1.3.2  จัดหาวัสดุ/อุปกรณ์ที่จะทำสื่อ  
1.3.3  ลงมือทำสื่อการเรียนการสอนที่ได้วางไว้  
2. ขั้นดำเนินการ
2.1 นำสื่อการเรียนการสอนชุด  แรงดันของของเหลว  ที่ได้จัดทำไว้ไปทดลองกับนักเรียน 1  คน โดยดูจากผลคะแนนความก้าวหน้าจากการทำแบบทดสอบก่อนเรียนและหลังเรียน
2.2 นำสื่อการเรียนการสอน  ชุด  แรงดันของของเหลว  ไปทดลองกลุ่มนักเรียนที่เรียนอยู่ในระดับปานกลาง จำนวน 5 คน แล้วดำเนินการเก็บคะแนนหาผลการพัฒนา
2.3 ทดลองกับกลุ่มตัวอย่างคือนักเรียนชั้นประถมศึกษาปีที่ 5/1  โรงเรียนเทศบาลตำบลโนนแดง จำนวน  25  คน ดำเนินการรวบรวมคะแนนทั้งคะแนนแบบทดสอบก่อนเรียน คะแนนแบบฝึก และแบบทดสอบหลังเรียน
3. ขั้นประเมินผล
3.1 นำข้อมูลที่ได้มาหาผลการพัฒนาความแตกต่างระหว่างการทดสอบก่อนเรียนและ
                            หลังเรียนด้วยสถิติร้อยละ
3.2 นำผลที่ได้มาวิเคราะห์และรายงานผล
ประชากรและกลุ่มตัวอย่าง

ประชากร คือนักเรียนชั้นประถมศึกษาปีที่ 5/1   ภาคเรียนที่ 1 ปีการศึกษา 2555             โรงเรียนเทศบาลตำบลโนนแดง  จำนวน  25   คน

กลุ่มตัวอย่าง คือนักเรียนประถมศึกษาปีที่ 5/1  ภาคเรียนที่ 1  ปีการศึกษา 2555             โรงเรียนเทศบาลตำบลโนนแดง  จำนวน  25  คน  โดยใช้วิธีสุ่มแบบเจาะจง

ตัวแปรต้น    คือ  สื่อการเรียนการสอน  ชุด  ความดันของของเหลว 

ตัวแปรตาม   คือ  ผลสัมฤทธิ์ทางการเรียน
เครื่องมือในการวิจัย
1.   แผนการจัดการเรียนรู้ เรื่อง  ความดันของของเหลว 
2.   สื่อการเรียนการสอน  ชุด  ความดันของของเหลว  
3.   แบบทดสอบก่อนเรียนและหลังเรียน 
การรวบรวมข้อมูล

การเก็บรวบรวมข้อมูลมีขั้นตอนในการดำเนินการดังนี้
1. ทดสอบก่อนเรียน 
2. ดำเนินการใช้สื่อการเรียนการสอน  ชุด  ความดันของของเหลว  กับนักเรียนกลุ่มตัวอย่าง คือนักเรียนชั้นประถมศึกษาปีที่ 5/1  ภาคเรียนที่ 1 ปีการศึกษา 2555              โรงเรียนเทศบาลตำบลโนนแดง
3. ทดสอบหลังเรียน
การวิเคราะห์ข้อมูล

นำคะแนนทดสอบก่อนเรียนและหลังเรียนที่นักเรียนในกลุ่มตัวอย่างทำได้มาหาผลการพัฒนาโดยการใช้ค่าสถิติร้อยละ
สรุปผลการวิจัย
จากการวิจัยพบว่า  สื่อการเรียนการสอน  ชุด  ความดันของของเหลว  สามารถพัฒนาการเรียนรู้วิชาวิทยาศาสตร์ชั้นประถมศึกษาปีที่ 5/1 ได้  ดังหลักฐานจากผลวิเคราะห์การทดสอบความแตกต่างของเฉลี่ยของคะแนนทดสอบก่อนเรียนและหลังเรียนโดยใช้ค่าสถิติร้อยละ ซึ่งค่าคะแนน การทดสอบก่อนเรียนอยู่ที่ร้อยละ 35.40  และผลทดสอบหลังเรียนอยู่ที่ร้อยละ 74.60 ผลการประเมินก่อนเรียนในทุกจุดประสงค์มีค่าเฉลี่ยต่ำกว่าผลการประเมินหลังเรียนโดยแท้จริง (เอกสารอ้างอิงในภาคผนวก)

อภิปรายผล

จากผลการวิจัยที่พบว่านักเรียนชั้นประถมศึกษาปีที่ 5/1  ภาคเรียนที่ 1  ปีการศึกษา 2555  โรงเรียนเทศบาลตำบลโนนแดง  มีการพัฒนาผลสัมฤทธิ์ของคะแนนก่อนเรียนและหลังเรียน          ตามผลการวิเคราะห์ค่าคะแนนด้วยค่าร้อยละ ปรากฏว่ามีผลการพัฒนาการร้อยละ 35.40  เป็น         ร้อยละ 74.60 ซึ่งผลการวิจัยนี้ สอดคล้องกับแนวคิดของนักการศึกษาซึ่งกล่าวไว้ว่า สื่อการเรียน การสอน สามารถนำมาใช้ประกอบและปรับปรุงการเรียนรู้เพื่อเพิ่มพูนความรู้และทักษะในการแก้ปัญหา ตลอดจนคิดสร้างสรรค์ได้อย่างมีเหตุผล ด้วยเหตุผลดังกล่าวจึงอาจกล่าวได้ว่า สื่อการเรียนการสอน  เรื่อง  ความดันของของเหลว  เป็นนวัตกรรมที่มีคุณค่าในการพัฒนาการเรียนรู้
ข้อเสนอแนะ
1. ข้อเสนอแนะในด้านกิจกรรมการเรียนรู้
1.1 ครูผู้สอนควรให้เด็กนักเรียนได้ลงมือทำการศึกษาวิธีการใช้สื่อการเรียนการสอน  ชุด  ความดันของของเหลว ด้วยวิธีการที่ถูกต้อง
1.2 ผู้บริหารสถานศึกษาควรมีการส่งเสริมให้ครูผู้สอนมีทักษะในการผลิตสื่อการเรียนการสอนเพิ่มมากขึ้น
1.3 ครูผู้สอนควรมีการพัฒนาสื่อ / นวัตกรรมในรูปแบบต่าง ๆอยู่เสมอเพื่อให้ทันกับการเปลี่ยนแปลงของการจัดกระบวนการเรียนรู้ในยุคโลกาวิวัฒน์
1.4 ครูผู้สอนควรมีการวิจัยการใช้สื่อการเรียนการสอนเปรียบเทียบผลสัมฤทธิ์ 
       ระหว่างห้องเรียน  
2. ข้อเสนอแนะเพื่อทำวิจัยครั้งต่อไป
2.1 ควรมีการวิจัยเพื่อพัฒนาสื่อและนวัตกรรมในรูปแบบอื่น ๆ
2.2 ควรมีการวิจัยเรื่องการใช้สื่อการเรียนการสอนกับเนื้อหาอื่นๆ หรือระดับชั้นอื่น ๆ
ภาคผนวก
แบบบันทึกการประเมินความก้าวหน้า  ก่อนเรียน – หลังเรียน
สื่อการสอน   ชุด  ความดันของของเหลว
ชั้นประถมศึกษาปีที่  5 ภาคเรียนที่ 1  ปีการศึกษา  2555  โรงเรียนเทศบาลตำบลโนนแดง
	เลขที่
	ชื่อ – สกุล
	คะแนนการประเมิน (20 คะแนน)
	ความก้าวหน้า       (ร้อยละ)

	
	
	ก่อนเรียน  
	ร้อยละ
	หลังเรียน
	ร้อยละ
	

	1
	เด็กชายกิตติคุณ      ดอกกลาง    
	7
	35
	15
	75
	40

	2
	เด็กชายจิรวัฒน์      เชยบุญช่วย    
	11
	55
	18
	90
	45

	3
	เด็กชายณัฐนนท์     กล้าหาญ
	6
	30
	12
	60
	30

	4
	เด็กชายธนพล        พันสาง
	5
	25
	13
	65
	40

	5
	เด็กชายนพณัฐ       สารธิยากุล      
	7
	35
	15
	75
	40

	6
	เด็กชายนพรัตน์      ทวนกลาง 
	7
	35
	14
	70
	35

	7
	เด็กชายนรบดี        เทินสระเกษ
	4
	20
	13
	65
	45

	8
	เด็กชายยุทธนา       ลายนอก  
	5
	25
	14
	70
	45

	9
	เด็กชายวรเมธ         คิดเห็น
	4
	20
	14
	70
	50

	10
	เด็กชายวิปัสสนา      คุ้มวิเศษ
	7
	35
	13
	65
	30

	11
	เด็กชายสรยุทธ์        แก้วระหัน
	4
	20
	15
	75
	50

	12
	เด็กชายสรรัชต์        ไชยสิงห์   
	5
	25
	15
	75
	50

	13
	เด็กชายอรรถพร      หมวดโพธิ์  
	6
	30
	13
	65
	35

	14
	เด็กชายอัครเดช       ประสารสุข  
	5
	25
	14
	70
	45

	15
	เด็กหญิงกัญญารัตน์   บุญญโกศล   
	6
	30
	14
	70
	40

	16
	เด็กหญิงเกษศินี        มาตรปัญญา
	8
	40
	17
	85
	45

	17
	เด็กหญิงคิ้วนาง        ปานกลาง
	9
	45
	15
	75
	30

	18
	เด็กหญิงจิราวรรณ     กล้าหาญ  
	8
	40
	14
	70
	30

	19
	เด็กหญิงณิชา          ฝาสันเทียะ  
	9
	45
	17
	85
	40

	20
	เด็กหญิงทิพย์ยุพา     แข็งขัน
	10
	50
	16
	80
	30

	21
	เด็กหญิงนัฐนรา       สุริยา   
	7
	35
	14
	70
	35

	22
	เด็กหญิงรัชนีกร       หาใหญ่   
	8
	40
	16
	80
	40

	23
	เด็กหญิงวรรณพร     เยี่ยงกลาง
	9
	45
	18
	90
	45

	24
	เด็กหญิงอมรรัตน์      ปรุงกลาง
	10
	50
	16
	80
	30

	25
	เด็กหญิงอารียา        ผุยหัวโทน
	10
	50
	18
	90
	40

	
	
	
	
	
	
	

	
	รวม
	177
	885
	373
	1865
	985

	
	เฉลี่ย
	7.08
	35.40
	14.92
	74.60
	39.40


ลงชื่อ...................................................ครูผู้สอน
       (นางสาวประเทือง  เพ็ชรพล)
